《天长县长伯颜祈雨适见白龙有感》
元代·成廷圭

六月天长旱为虐，颜侯夙夜最忧农。丹心贯日回玄象，赤脚登山起白龙。

雷驭电光惊不定，岳灵云气出相从。斯民已作商霖望，吉梦何时到九重。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。